Soeharto

Jend. Besar TNI Purn. Haji Muhammad Soeharto, (ER, EYD: Suharto) (lahia di Dusun Kemusuk, Desa Argomulyo, Kecamatan Sedayu, Bantul, Yogyakarta, 8 Juni 1921 – maningga di Jakarta, 27 Januari 2008 pado umua 86 taun) adolah Presiden Indonesia nan kaduo (1967-1998), manggantian Soekarno. Sabalunnyo, inyo pernah manjabaik sabagai penjabat presiden kudian diangkek manjadi presiden. Sacaro laweh, inyo dianggap sabagai diktator militer dek pangamat internasional. Soeharto mamimpin Indonesia sabagai rezim otoriter sajak jatuahnyo pandahulunyo Soekarno pado tahun 1967 hinggo pangunduran dirinyo pado tahun 1998 manyusul karusuahan nasional. Kadiktatorannyo salamo 32 tahun dianggap sabagai salah satu kadiktatoran paling brutal jo korup pado abaik ke-20.
Sabalun manjadi presiden, Soeharto adolah pamimpin militer pado maso Hindia Belanda dan pandudukan Japang, dengan pangkek tarakhia Mayor Jenderal. Sasudah Gerakan 30 September 1965, Soeharto malakukan operasi pambarasiahan dan pangamanan atas parietah dari Presiden Soekarno, salah satu nan dibueknyo adolah dengan manumpas Gerakan 30 September dan manyatoan bahaso PKI adolah organisasi talarang. Berbagai kontroversi manyabuik operasi iko mambunuah sakitar 100.000 hinggo 2 juta urang.
Soeharto kudian diagiah mandat dek Majelis Permusyawaratan Rakyat Sementara (MPRS) sabagai Presiden pado 26 Maret 1968 manggantian Soekarno, dan resmi manjadi presiden pado tahun 1968. Inyo dipiliah baliak dek MPR pado tahun 1973, 1978, 1983, 1988, 1993, dan 1998. Pado tahun 1998, maso jabatannyo barakhia sasudah mangunduran diri pado tanggal 21 Mei tahun, manyusul tajadinyo karusuahan Mei 1998 dan pandudukan gedung DPR/MPR dek ribuan mahasiswa. Inyo marupoan urang paliang lamo nan manjabaik sabagai presiden Indonesia. Soeharto digantian dek B.J. Habibie.
Sasudah baranti dari kursi kepresidenan, Suharto mandok di kediaman kaluarganyo di daerah Menteng, Jakarta, dilindungi dek tentara dan jarang tampil di muko umum. Keluarga Suharto maabihan sabagian gadang wakatu mereka untuak manangkih panyelidikan korupsi. Namun, Suharto surang dilindungi dari tuntutan serius dek para politisi nan punyo hutang budi ka inyo, takah tacaliak dalam parcakapan telepon nan bocor antaro Presiden Habibie jo Jaksa Agung Andi Muhammad Ghalib pado bulan Februari 1999. Pado bulan Mei 1999, Time Asia mampakiroan kakayaan kaluarga Suharto mancapai US $ 15 milyar dalam bantuak pitih tunai, saham, aset parusahaan, real estat, parhiasan, jo karya seni. Suharto manggugat majalah tersebut dengan tuntutan ganti rugi labih dari US$27 miliar atas pancemaran namo baik di artikel tersebut. Pado tanggal 10 September 2007, Mahkamah Agung Indonesia mengabulkan tuntutan ganti rugi Suharto ka majalah Time Asia dan mamarintahan majalah tersebut untuak mambayia sagadang ciek triliun rupiah ($128,59 juta). Pengadilan Tinggi mambalikkan putusan pangadilan banding dan pangadilan negeri Jakarta Pusat (yang dibuek pada tahun 2000 dan 2001).
Suharto manduduki posisi paliang tinggi dalam daftar pemimpin terkorup versi Transparency International dengan dugaan panyelewengan antaro US$15-35 miliar salamo 32 tahun maso kapresidenannyo. Pado tanggal 29 Mei 2000, Suharto manjadi tahanan rumah sangkek pihak berwenang Indonesia mulai malakuan investigasi terhadap korupsi nan balaku salamo maso kapresidenannyo. Pado bulan Juli 2000, diumuman bahaso inyo ka dituduah mamaram dana sumbangan pamarietah sagang US$ 571 juta ka salah satu yayasan nan barado di bawah kendalinyo dan kudian mamakai pitih nan tun untuak mambayaia investasi kaluarga. Namun, pado bulan September, dokter nan ditunjuak pangadilan maumuman bahaso inyo indak dapek diadili dek kasehatannyo nan manurun. Jaksa penuntut negara mancubo baliak pado tahun 2002, tetapi kudian para dokter maagih alasan panyakik utak nan indak disabuikan. Pado tanggal 26 Maret 2008, saurang hakim pangadilan negeri mambebaskan Suharto dari tuduhan korupsi, tapi mamarentahan yayasan amalnyo, Supersemar, untuak mambayia US$110 juta (£55 juta).
Pado tahun 2002, putra Suharto, Tommy Suharto, dijatuhi hukuman 15 tahun penjara dek mamarentahan pambunuhan saurang hakim (nan sabalunnyo alah mamvonisnyo basalah atas kasus korupsi), kapamilikan senjata api ilegal, dan malarian diri dari pangadilan. Pado tahun 2006, inyo dibebaskan dengan “pambebasan bersyarat.” Pado tahun 2003, adiak tiri Suharto, Probosutedjo, diadili jo dihukum atas tuduhan korupsi dan marugian negara sagang $10 juta. Inyo dijatuhi hukuman ampek tahun panjaro. Inyo kudian mamanangkan pangurangan hukuman manjadi duo tahun, nan mambuek Komisi Pemberantasan Korupsi mamulai panyelidikan atas dugaan skandal “mafia peradilan” dan mandapek bukti adonyo panawaran sagadang $600.000 kapado babarapo hakim. Probosutedjo mangakui skema tersebut pado bulan Oktober 2005, nan baujuang pado panangkapan para pangacaranyo. Inyo dilaporkan dilindungi sakalompok petugas polisi di sabuah rumah sakit. Di situ inyo ditangkok pado tanggal 30 November 2005. Pado tanggal 9 Juli 2007, jaksa penuntut Indonesia maajukan gugatan perdata terhadap Soeharto, untuak mamulangan dana negara ($ 440 juta atau £ 219 juta, nan diduga hilang dari dana beasiswa, jo ganti rugi sagadang $ 1,1 milyar labiah).
Samanjak awal tahun 2010-an, slogan dalam bahasa Jawa “Piye kabare, penak jamanku to?” (bahaso Minang: Baa kaba, labih elok di maso den, kan?) nan manampilkan foto-foto Suharto di berbagai daerah Indonesia dalam babagai bantuak, takah stiker, kaos, jo internet. Slogan iko juo dapat basobok di baliho-baliho kampanye politik dan ditempelan di transportasi umum, takah minibus sarato truk jo becak.
Survei terhadap masyarakaik Indonesia nan dibuek pado tahun 2011 dan 2018 mambuek hasil bahaso Suharto adolah nan paliang sukses dalam manjalanan tugasnyo sabagai presiden.
Pado tanggal 25 September 2024, dalam salah satu sidang tarakhianyo untuk periode 2019-2024, Majelis Permusyawaratan Rakyat mancabuik Ayat 4 Ketetapan MPR No. XI/MPR/1998, nan manuduah Suharto jo kroni-kroninyo atas tindakan korupsi, kolusi, jo nepotisme (Ayat 4 sacaro khusus manyabuik namo Suharto). Alasan nan disabuikan adolah dek Suharto indak pernah diadili atas tuduhan iko sabalun kamatiannyo pado tahun 2008. Langkah iko mamanciang baliak perdebatan mangenai apokah Suharto pantas dianugerahi gala Pahlawan Nasional.